આ તમામ કામગીરી પૂરી થયા પછી જ ધોરણ-૧૦ અને ૧રના વિદ્યાર્થીઓ માટે યોજાયેલી માર્ચ-ર૦૧૯ની પરીક્ષા માટેનાં આવેદનપત્રો ટૂંક સમયમાં ભરવાની શરૂઆત થશે. ચાલુ વર્ષે નોંધાયેલી નવી શાળાઓએ નવેસરથી બોર્ડમાં રજિસ્ટ્રેશન કરાવવું પડશે. જ્યારે હાલમાં ચાલુ હોય તેવી તમામ શાળાઓએ તેની માહિતી અપડેટ કરવા ઉપરાંત ચાલુ વર્ષનાં તમામ ધોરણના ચાલુ વર્ગના વિદ્યાર્થીઓની સંખ્યા ભરવા ઉપરાંત શાળાના નામ અને સરનામાની ખરાઇ કરવાની રહેશે. તેથી વિદ્યાર્થીઓના રજિસ્ટ્રેશનની કામગીરી પૂરી થયા પછી જે નવી શાળાઓને નવા ઇન્ડેક્સ નંબર ફાળવાયા હશે તે શાળાઓએ જે મેઇલ આઇડી આપ્યાં હશે તેના પર પાસવર્ડ મોકલી આપવામાં આવશે.